CELEX: 32015R2296
Language: bg
Date: 2015-12-09 00:00:00
Title: Регламент за изпълнение (ЕС) 2015/2296 на Комисията от 9 декември 2015 година за изменение на Регламент за изпълнение (ЕС) № 1366/2014 за публикуване за 2015 г. на номенклатурата на селскостопанските продукти, подлежащи на възстановявания при износ, въведена с Регламент (ЕИО) № 3846/87 (Текст от значение за ЕИП)

10.12.2015   
            
            
               BG
            
            
               Официален вестник на Европейския съюз
            
            
               L 324/9
            
         РЕГЛАМЕНТ ЗА ИЗПЪЛНЕНИЕ (ЕС) 2015/2296 НА КОМИСИЯТА
   от 9 декември 2015 година
   за изменение на Регламент за изпълнение (ЕС) № 1366/2014 за публикуване за 2015 г. на номенклатурата на селскостопанските продукти, подлежащи на възстановявания при износ, въведена с Регламент (ЕИО) № 3846/87
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1),
   като взе предвид Регламент (ЕИО) № 3846/87 на Комисията от 17 декември 1987 г. за въвеждане на номенклатура на селскостопанските продукти, подлежащи на възстановявания при износ (2), и по-специално член 3, трета алинея от него,
   като има предвид, че:
   
               (1)
            
            
               Номенклатурата на селскостопанските продукти, подлежащи на възстановявания при износ, въведена с Регламент (ЕИО) № 3846/87, бе публикувана с Регламент за изпълнение (ЕС) № 1366/2014 на Комисията (3). Беше предвидено срокът на действие на посочения регламент за изпълнение да изтече на 31 декември 2015 г.
            
         
               (2)
            
            
               С оглед на прилагането на електронните митнически процедури за износ, е необходимо продуктовите кодове и описанията съгласно номенклатурата на възстановяванията при износ (НВИ) да бъдат въведени в ТАРИК своевременно преди прилагането на възстановяванията при износ. Необходимо е срокът на действие на публикацията на консолидирана версия на НВИ да се удължи, в случай че въз основа на Регламент (ЕС) № 1308/2013 бъдат подадени заявления за възстановяване при износ след тази дата.
            
         
               (3)
            
            
               НВИ се използва също така за подаване на заявления на национално равнище за финансиране по линия на специфичните мерки за подпомагане в най-отдалечените райони (POSEI). С цел да се осигури еднакво прилагане на тези мерки, срокът на валидност на публикацията следва да се удължи.
            
         
               (4)
            
            
               Измененията в Комбинираната номенклатура (КН) за 2016 г. не изискват техническо адаптиране на НВИ за 2016 г.
            
         
               (5)
            
            
               Поради това срокът на действие на Регламент за изпълнение (ЕС) № 1366/2014 следва да се удължи с още една година, т.е. до 31 декември 2016 г.,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 2, втора алинея от Регламент за изпълнение (ЕС) № 1366/2014 датата „31 декември 2015 г.“ се заменя с датата „31 декември 2016 г.“
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 декември 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 671.
   
      (2)  ОВ L 366, 24.12.1987 г., стр. 1.
   
      (3)  Регламент за изпълнение (ЕС) № 1366/2014 на Комисията от 19 декември 2014 г. за публикуване за 2015 г. на номенклатурата на селскостопанските продукти, подлежащи на възстановявания при износ, въведена с Регламент (ЕИО) № 3846/87 (ОВ L 368, 23.12.2014 г., стр. 1).